proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CANON DA AUGA, COEFICIENTE DE VERTEDURA E SANEAMENTO CORRESPONDENTE AO 3º TRIMESTRE DE 2020
ADMINISTRACIÓN LOCAL — Municipal — Vilanova de Arousa (Recadación, 03/11/2020)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, canon da auga, coeficiente de vertedura e saneamento, correspondente ao 3º trimestre de 2020, estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Travesía Grupo Escolar, 4–local 6, en horario de 9:30 a 13:00 horas, de luns a xoves e de 9:00 a 12:30 os venres, para que os interesados poidan examinalo, e, no seu caso, formular as reclamacións que consideren oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:30 a 13:00 horas de luns a xoves, e de 9:00 a 12:30 os venres, excepto festivos. Transcorrido o período voluntario de pago establecido, ata o 7 de xaneiro de 2021, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga e o coeficiente de vertedura, a vía de constrinximento será realizada pola consellería competente en materia de facenda da Xunta de Galicia. Vilanova de Arousa, na data da sinatura electrónica. O Alcalde, Gonzalo Durán Hermida.
APROBACIÓN DEFINITIVA E TEXTO ÍNTEGRO DA MODIFICACIÓN DA TAXA DE RECOLLIDA E TRATAMENTO DE LIXO
ADMINISTRACIÓN LOCAL — Municipal — Estrada, A (Ordenanzas e Regulamentos, 28/02/2020)

Elevado a definitivo o acordo plenario do 18 de decembro de 2019, de modificación da ordenanza fiscal da taxa de recollida e tratamento de lixo, ao non terse presentado reclamacións durante o prazo anunciado no Boletín Oficial da Provincia do 26 do dito mes, faise publico o texto íntegro do parágrafo modificado (cadro de tarifas: artigo 6.3), en cumprimento do disposto nos parágrafos 3 e 4 do artigo 17 do Texto Refundido da Lei Reguladora das Facendas Locais, aprobado polo R. Decreto Lexislativo 2/2004. ………………………………………………………………………………………………………………………………………… 3. Establécese o seguinte cadro de tarifas: A presente modificación entrará en vigor e será de aplicación o mesmo día da súa publicación no Boletín Oficial da Provincia. O ALCALDE, José C. López Campos ASINADO ELECTRONICAMENTE AO MARXE
APROBACIÓN INICIAL DO REGULAMENTO DE PARTICIPACIÓN VECIÑAL DO CONCELLO DE SALCEDA DE CASELAS
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 13/04/2020)

Aprobado inicialmente o Regulamento de participación veciñal do Concello de Salceda de Caselas, por acordo do Pleno de data 27.02.2020, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de 30 días hábiles, a contar desde día seguinte á inserción deste anuncio en o Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello: http://salcedadecaselas.sedelectronica. gal No caso de non presentarse reclamacións no citado prazo, entenderase definitivamente aprobado o acordo de aprobación inicial do mencionado Regulamento. Documento asinado electronicamente.
CONTAS PÚBLICAS DO EXERCICIO 2019
ADMINISTRACIÓN LOCAL — Municipal — Entidade Local Menor de Morgadáns (Gondomar) (Presupostos e cadros de persoal, 30/11/2020)

Ditaminada a Conta Xeral desta Entidade Local Menor de Morgadáns correspondente ao exercicio 2019 pola Comisión Especial de Contas, exponse ao público por un prazo de 15 dias hábiles, durante os cales e oito mais, os que se sintan interesados poderán presentar reclamacións, reparos ou observacións á mesma, os martes e xoves de 19,00 ás 21 horas ou por correo certificado, de acordo co artigo 212.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004 de 5 de marzo. Morgadans, asinado dixitalmente ao marxe polo presidente. Alfonso Misa Rodriguez
EDICTO DE APROBACIÓN DEFINITIVA DO EXPEDIENTE DE MODIFICACIÓN DE CRÉDITOS Nº 1/2020
ADMINISTRACIÓN LOCAL — Municipal — Fornelos de Montes (Presupostos e cadros de persoal, 22/12/2020)

Elevado a definitivo o acordo de aprobación inicial adoptado polo Pleno da Corporación en sesión extraordinaria de data 18 de novembro de 2020, do expediente de modificación de créditos numero 1 de 2020, dentro do vixente Orzamento municipal, por importe de 115.000,00 euros, consonte ao disposto no artigo 177.2 en relación con el 169.3 do texto refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, faise público que, despois de dito expediente, o resumo por capítulos do Estado de Gastos, do referido Orzamento queda da seguinte forma. Fornelos de Montes, 15 de decembro de 2020 O ALCALDE Emiliano Lage Rodríguez
RESOLUCIÓN RELACIÓN DE APROBADOS PARA UN POSTO DE FUNCIONARIO NA CATEGORÍA DE AUXILIAR ADMINISTRATIVO
ADMINISTRACIÓN LOCAL — Municipal — Neves, As (Persoal, oposicións, 23/07/2020)

Expediente núm.: 525/2018 Resolución con número e data establecidos á marxe Procedemento: Selección de Persoal e Provisión de Postos Vista a proposta do Tribunal Calificador do proceso selectivo para prover a praza de auxiliar de administración xeral vacante no cadro de persoal funcionario do Concello de As Neves, incluída na oferta pública do ano 2018. De conformidade co artigo 22 do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado aprobado por Real Decreto 364/1995, de 10 de marzo, e o artigo 136 do Texto Refundido das disposicións legais vixentes en materia de Réxime Local aprobado polo Real Decreto Lexislativo 781/1986, de 18 de abril, Publicar no Boletín Oficial da Provincia a relación de aprobados, requirindo a D. Felix Roberto Marguaa Skelton, a documentación xustificativa das condicións de capacidade e requisitos esixidos na convocatoria. Así mesmo, publicar na sede electrónica deste Concello. DOCUMENTO ASINADO ELECTRONICAMENTE
APROBACIÓN DO PADRÓN FISCAL DO IAE 2020 E PERÍODO DE COBRANZA
ADMINISTRACIÓN LOCAL — Municipal — Vilagarcía de Arousa (Recadación, 31/07/2020)

Lugar: Departamento de Rendas Aprobado por resolución do Alcalde o Padrón Fiscal do Imposto sobre actividades económicas do 2020, queda exposto ao público durante o prazo de 20 días hábiles, que empezarán a contar dende o día seguinte ao da inserción deste edicto no Boletín Oficial da Provincia. O presente anuncio ten carácter de notificación colectiva ao abeiro do artigo 102.3 da Lei 58/2003, de 17 de decembro, xeral tributaria. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpoñer os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interpoñerse calquera outro recurso que os interesados consideren oportuno. Vilagarcía de Arousa, na data da sinatura electrónica. O Alcalde Alberto Varela Paz
APROBACIÓN DEFINITIVA DE PADRÓNS
ADMINISTRACIÓN LOCAL — Municipal — Caldas de Reis (Recadación, 10/07/2020)

Por non presentarse reclamacións nin suxerencias fronte a Resolución da Alcaldía de data 2 de Marzo de 2020, relativa a aprobación provisional dos padróns correspondentes as “Taxas polo servizo de matadoiros, lonxas e mercados”, “Taxa por licencias de autotaxis e demáis vehículos de aluguer”, “Taxa por entrada de vehículos a través das beiravías e reservas de vía pública para aparcamento exclusivo, parada de vehículos, carga e descarga de macaderías de calquera clase”, “Taxa por ocupación de terreos de uso público por tendidos, tuberías e galerías para as condiccións de enerxía eléctrica, auga, gas …, que se establecen sobre vías públicas ou outros terreos de dominio público municipal ou voen sobre os mesmos” correspondente ao ano 2020, queda elevado a definitivo e publícase o seu texto íntegro, segundo se transcribe: Número de alugueres: 8. Importe total do pradón: 3.283,29.- €. Número de Licencias: 15. Importe do Padrón: 276,45.- €. Número de Licencias: 214. Importe do Padrón: 6.155,29.- €. Número de Alugueres: 49. Número de Postes Publicitarios: 1 Importe do Padrón: 1.099,42.- €. Firmado e datado dixitalmente ao marxen polo Alcalde.
LISTA PROVISIONAL DE PERSOAS ASPIRANTES ADMITIDAS E EXCLUIDAS NO PROCESO DE SELECCIÓN DUNHA PRAZA DE OFICIALA OU OFICIAL DE CONTROL E VIXILANCIA (CL2019S)
ADMINISTRACIÓN LOCAL — Provincial — Deputación Provincial (Persoal, oposicións, 11/02/2020)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.203, de 22 de outubro de 2019, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público dos anos 2017,2018 e 2019 (CL2019S), RESOLVO aprobar a lista provisional de persoas aspirantes admitidas e excluídas no proceso de selección unha praza de oficiala ou oficial de control e vixilancia, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Pontevedra, 10 de xaneiro de 2020 O secretario.
MODIFICACIÓN DA ORDENANZA FISCAL REGULADORA DA TAXA POR OCUPACIÓN E USO DO MERCADO MUNICIPAL DE ABASTOS
ADMINISTRACIÓN LOCAL — Municipal — Rosal, O (Ordenanzas e Regulamentos, 04/12/2020)

O Pleno da Corporación, en sesión ordinaria de data 26/11/2020, acordou a aprobación provisional da modificación da ordenanza fiscal que se relaciona: En cumprimento do disposto polo artigo 17 do Texto Refundido da Lei Reguladora das Facendas Locais, queda exposto ao público o expediente, no Taboleiro de anuncios do Concello, polo prazo de trinta días hábiles, a efectos de exame e posibles reclamacións. De non formularse estas, entenderase automaticamente elevado a definitivo dito acordo de aprobación provisional, en virtude do disposto polo artigo 17 do referido Texto Refundido. No Rosal, A ALCALDESA Asdo. Ánxela Fernández Callís
LISTA PROVISIONAL DE PERSOAS ASPIRANTES ADMITIDAS E EXCLUÍDAS DO PROCESO SELECTIVO DUNHA PRAZA DE ORDENANZA, ENCADRADA NA ESCALA DE ADMINISTRACIÓN XERAL, SUBESCALA SUBALTERNA, RESERVADA A PERSOAS CON DISCAPACIDADE INTELECTUAL (CL2020F)
ADMINISTRACIÓN LOCAL — Provincial — Deputación Provincial (Persoal, oposicións, 16/11/2020)

EXPEDIENTE: 2020016874 ASUNTO: Lista provisional de persoas aspirantes admitidas e excluídas do proceso selectivo dunha praza de ordenanza, encadrada na escala de Administración Xeral, subescala subalterna, reservada a persoas con discapacidade intelectual correspondente á convocatoria de prazas vacantes no cadro de persoal funcionario da Deputación de Pontevedra, incluídos na oferta de emprego público dos anos 2018(CL2020F) TRÁMITE: Aprobación da lista provisional O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.121, 26 de xuño de 2020, correspondente á convocatoria Prazas vacantes no cadro de persoal funcionario da Deputación de Pontevedra, incluídos na oferta de emprego público dos anos 2018 (CL2020F), RESOLVO aprobar a lista provisional de persoas aspirantes admitidas e excluídas no proceso de selección dunha praza de Ordenanza, encadrada na escala de Administración Xeral, subescala subalterna, reservada a persoas con discapacidade intelectual, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selec ción, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial.
EXPOSICIÓN PÚBLICA E APROBACIÓN DO IMPOSTO SOBRE BENS INMOBLES DE NATUREZA URBANA 2020
ADMINISTRACIÓN LOCAL — Municipal — Marín (Outros documentos, notificacións e informacións públicas, 04/09/2020)

Por Resolución do Concelleiro delegado de Facenda do día 21 de agosto de 2020, foi aprobado o padrón fiscal correspondente ao concepto tributario Imposto sobre bens inmobles de natureza urbana (IBI). Os interesados poderán examinar o padrón fiscal e a lista cobratoria por un prazo de un mes contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte a aquel da finalización do prazo de exposición pública do correspondente padrón, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre os días 1 de setembro e 5 de decembro, procederase ao cobro en período voluntario das liquidacións anuais do Imposto sobre bens inmobles de natureza urbana (IBI) comprendidas na lista cobratoria a que se fixo referencia. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, La Caixa, Banco Santander e Banco Sabadell, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de outubro de 2020, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo, indicando que dito cargo será efectivo o día 5 de outubro de 2020. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. A ALCALDESA-PRESIDENTA, María Ramallo Vázquez. Documento asinado electrónicamente.
NOMEAMENTO, EN PROPIEDADE DUNHA PRAZA DE LIMPADOR/A DE INSTALACIÓNS E EDIFICIOS PÚBLICOS, NO MARCO DE ESTABILIZACIÓN DE EMPREGO TEMPORAL
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 03/07/2020)

Concluído o procedemento selectivo para a provisión en propiedade dunha praza de Limpador/a de Instalacións e Edificios Públicos, no marco de estabilización de emprego temporal do Concello A Lama, efectuouse o nomeamento de: Característica da praza: O persoal laboral fixo nomeado deberá tomar posesión ou incorporarse no prazo de dun mes a partir da publicación do seu nomeamento. O que se fai público aos efectos do artigo 62 do texto refundido da Lei do Estatuto Básico do Empregado Público aprobado polo Real Decreto Lexislativo 5/2015, de 30 de outubro. O alcalde, na data que figura á marxe O alcalde, Jorge Canda Martínez
CONVOCATORIA ASEMBLEA XERAL ORDINARIA
SECCIÓN NON OFICIAL —  — ComunidadE de Usuarios de Torrón (Outros documentos, notificacións e informacións públicas, 20/02/2020)

O próximo día, DOMINGO 29 DE MARZO do 2020 terá lugar no pavillón multiusos de Sobrada as 10:00h da maña en primeira convocatoria i as 10:30h en segunda convocatoria, a Xunta Xeral Ordinaria da Comunidade de Usuarios do Torrón, coa seguinte orde do día e aprobación, no seu caso, do que proceda: Sobrada-Torrón, a 13 de marzo de 2020. Oktay Cortegana Tarradas
DH. A36.60778 CONCESIÓN DUN CAUDAL DE AUGA Á COMUNIDADE DE USUARIOS FIGUEIRÓ-VINCIOS, NO CONCELLO DE GONDOMAR (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 18/02/2020)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 21 de xaneiro de 2020 e como resultado do expediente incoado ó efecto, outorgouse á Comunidade de Usuarios de Figueiró-Vincios unha concesión de 7843,50 m3 anuais de auga que procede de tres mananciais situados no lugar de Figueiró, na parroquia de Vincios (Santa Mariña), no concello de Gondomar (Pontevedra), con destino a uso doméstico. O xefe do Servizo de Tramitación Técnico-Administrativa do Dominio Público Hidráulico Ricardo Joel Boustani Garcia Prieto
LISTA PROVISIONAL DE PERSOAS ASPIRANTES A PRAZA DE TÉCNICO/A SUPERIOR, ENCADRADA NA ESCALA DE ADMINISTRACIÓN ESPECIAL, SUBESCALA TÉCNICA, CLASE SUPERIOR (CPI2019N)
ADMINISTRACIÓN LOCAL — Provincial — Deputación Provincial (Persoal, oposicións, 17/06/2020)

EXPEDIENTE: 2019063152 ASUNTO: Lista provisional de persoas aspirantes a praza de Técnico/a superior, encadrada na escala de Administración Especial, subescala técnica, clase superior (CPI2019N) TRÁMITE: Aprobación da lista provisional O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.248, correspondente á convocatoria Prazas vacantes no cadro de persoal funcionario da Deputación de Pontevedra, incluidas na OEP dos anos 2016 e 2019 (CPI2019N), RESOLVO aprobar a lista provisional de persoas aspirantes admitidas e excluídas no proceso de selección dunha praza de Técnico/a superior, encadrada na escala de Administración Especial, subescala técnica, clase superior, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial.
APROBACIÓN INICIAL DO EXPEDIENTE DE SUPLEMENTO DE CRÉDITO SC02-2020
ADMINISTRACIÓN LOCAL — Municipal — Caldas de Reis (Presupostos e cadros de persoal, 16/06/2020)

Aprobar o expediente de suplemento de crédito SC02-2020 por importe de 179.384,40 €, financiado con cargo ao remanente de Tesourería para Gastos Xerais. Expoñer ao público o expediente da modificación por prazo de quince días, mediante anuncio no Boletín Oficial da Provincia de Pontevedra a efectos de presentación de reclamacións polos interesados. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio en leste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello: http://caldasdereis.sedelectronica. gal Se transcorrido dito prazo non se presentasen alegacións, consideraranse definitivamente aprobado dito acordo. En Caldas de Reis, documento asinado dixitalmente. O alcalde Juan Manuel Rey Rey
APROBACIÓN DEFINITIVA MODIFICACIÓN 3/2020 E 4/2020
ADMINISTRACIÓN LOCAL — Municipal — Poio (Presupostos e cadros de persoal, 08/05/2020)

Mediante Resolución de Alcaldía de data 31 de marzo, en virtude da habilitación prevista no artigo 21.1º. m) da Lei 7/1985, de 2 de abril, de bases do Réxime Local, se acordou a aprobación inicial do expediente de modificación orzamentaria nº3/2020 na modalidade de suplemento de crédito e a modificación orzamentaria nº4/2020 na modalidade de crédito extraordinario, financiados ambos con remanente de tesourería para gastos xerais, segundo os expedientes que se expuxeron ao público para o seu exame polos interesados e presentación de reclamacións durante o prazo de 15 días hábiles contados a partires do día seguinte ao da inserción do correspondente anuncio de aprobación inicial no Boletín Oficial da Provincia, nº 67, de 7 de abril de 2020. Transcorrido o prazo de exposición ao público sen presentarse reclamación ningunha, enténdese elevado a definitivo o acordo plenario de conformidade co disposto no artigo 169 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. O resumo por capítulos do Orzamento municipal vixente, unha vez incorporada a modificación orzamentarias aprobada queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación os interesados poderán interpoñer directamente recurso contencioso administrativo na forma e prazos que establece a lei. O que se fai público para xeral coñecemento e efectos. Asinado dixitalmente a marxe. O alcalde, Luciano Sobral Fernández
EXPTE. IN407A 2020/165-4. UFD DISTRIBUCIÓN ELECTRICIDAD, S. A., SOLICITA INSTALACIÓN ELÉCTRICA NOS CONCELLOS DE TUI E TOMIÑO
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 21/10/2020)

Para os efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións nesta xefatura territorial, avenida María Victoria Moreno 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase a disposición do público para a súa consulta no portal da Vicepresidencia segunda e Consellería de Economía, Empresa e Innovación (http://ceei.xunta. gal/transparencia/documentos-sometidos-a-informacion-publica) durante o prazo de trinta días hábiles, contados a partir do día seguinte ao da publicación deste anuncio no Diario Oficial de Galicia. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacións por razón do disposto no artigo 145 do Real decreto 1955/2000 anteriormente citado. Pontevedra, 6 de outubro de 2020 O xefe territorial Ignacio Rial Santomé Finca 1.- Municipio: Tomiño; paraxe: O Monte, Sobrada; titular: descoñecido; afección: 11,65 m2 para o apoio 2. Finca 2.- Municipio: Tui; paraxe: Bouza Balada; titular: descoñecido; afección: 13, 69 m2 para o apoio 1.
APROBACIÓN INICIAL DO ORZAMENTO XERAL 2020
ADMINISTRACIÓN LOCAL — Municipal — Lama, A (Presupostos e cadros de persoal, 12/02/2020)

Aprobado inicialmente en sesión ordinaria de Pleno deste Concello, de data 31 de xaneiro de 2020, o Orzamento Xeral, Bases de Execución, e o anexo de persoal funcionario, laboral e eventual para o exercicio económico 2020, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello http://concellodalama.sedelectronica.esDe conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións. A Lama, na data que figura á marxe. O alcalde, Jorge Canda Martínez DOCUMENTO ASINADO ELECTRONICAMENTE
DECRETO DESIGNACIÓN DE TENENTES DE ALCALDE
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 09/09/2020)

Pola Alcaldía con data 28 de agosto de 2020, emitiuse o Decreto núm.2020-0388, que seguidamente se reproduce: Visto o escrito presentado pola concelleira do Grupo mixto D.ª María del Carmen Silva López, en data 25 de agosto de 2020 e nº de entrada 2020-E-RE-448, no que comunica que, por motivos persoais, vese obrigada a renunciar a todo cargo que ostenta no actual goberno municipal do concello (tenente alcalde, membro da xunta de goberno local e concelleira delegada en materia de Economía e Facenda, patrimonio, sector primario e turismo). Visto o Decreto nº 2019-0310, de 10 de xullo de 2020, polo que se procedeu á designación de Tenentes de Alcalde do Concello de Vila de Cruces. Segundo o establecido nos artigos 21.2 da Lei 7/1985, do 2 de abril, Reguladora das Bases do Réxime Local, art.62 da Lei 5/97 de 22 de xullo, de Administración Local de Galicia, 28 do Regulamento Orgánico Municipal e 46.1 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, Os Tenentes de Alcalde serán libremente nomeados e cesados polo Alcalde de entre os membros da Comisión de Goberno e, onde esta non exista, de entre os concelleiros. Os nomeamentos e os cesamentos faranse mediante resolución do Alcalde da que se dará conta ao Pleno na primeira sesión que celebre, notificándose, ademais, persoalmente aos designados, e publicaranse no Boletín Oficial da provincia, sen prexuízo da súa efectividade dende o día seguinte da sinatura da resolución polo Alcalde, se nela non se dispuxese outra cousa, RESOLVO: Primeiro. Aceptar a renuncia de Celia Marta Alabern Fernandez de Jauregui, procedendo á revocación do seu nomeamento, e designar como Tenentes de Alcalde desta Corporación a: —D. Anuar Oualla Argudin (Primeiro Tenente de Alcalde). —Dª Liliana Silvia Maria Pilar Rosario El Kaid Ilias (Segunda Tenente de Alcalde). Segundo. Notificar persoalmente a resolución aos designados que, salvo manifestación expresa, se considerará aceptada tacitamente. Terceiro. Remitir a citada resolución ao Boletín Oficial da Provincia para a súa publicación en este, sen prexuízo da súa efectividade dende o día seguinte da sinatura desta resolución, e, así mesmo, publicar no taboleiro de edictos do Concello. Cuarto. Dar conta ao Pleno desta resolución na primeira sesión que se celebre. Mándao e asínao o Alcalde na data indica á marxe, do que como Secretario da Corporación, dou fe”. O Alcalde, Luís Celso Taboada Sánchez. Documento asinado electronicamente á marxe.
APROBACIÓN INICIAL ORZAMENTO 2020
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 02/03/2020)

O Pleno deste Concello, en sesión celebrada en data 19 de febreiro de 2020, acordou aprobar inicialmente o Orzamento Xeral do Concello para o exercicio 2020, o que en cumprimento do disposto no artigo 169 do Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, exponse ó público durante un prazo de 15 días, durante os cales os interesados poderán examinalo e presentar as reclamacións que consideren oportunas ante o Pleno. O Orzamento considerarase definitivamente aprobado se durante o citado prazo non se presentan reclamacións; en caso contrario o Pleno disporá dun mes para resolvelas. Na Illa de Arousa. O ALCALDE Asdo. Carlos Iglesias Cores
IN407A 2020/065-4. CONCESIÓN A CENTRAL ELÉCTRICA SESTELO Y CIA, S. A., DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE PONTEAREAS
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 15/12/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, 23 de xullo de 2020. O xefe territorial Ignacio Rial Santomé
APROBACIÓN INICIAL DO ORZAMENTO 2021
ADMINISTRACIÓN LOCAL — Municipal — Fornelos de Montes (Presupostos e cadros de persoal, 23/12/2020)

Aprobado inicialmente polo Pleno da Corporación o Orzamento municipal para o exercicio económico de 2021, o cadro de persoal e a relación de postos de traballo para dito exercicio, en cumprimento do disposto no artigo 169.1 do texto refundido da Lei Reguladora das Facendas Locais, aprobada por Real Decreto Lexislativo 2/2004, de 5 de marzo e disposicións concordantes, exponse ao publico na secretaría deste concello, por prazo de quince días hábiles, contados a partir do seguinte ó da publicación do presente edicto no Boletín Oficial da provincia, co fin de que durante o mesmo poidan formularse as reclamacións que se consideren oportunas. Fornelos de Montes, 18 de decembro de 2020 O alcalde – Emiliano Lage Rodríguez
IN407A 2020/127-4 UFD DISTRIBUCIÓN ELECTRICIDAD, S. A., AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE MEAÑO
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 09/11/2020)

Resolución do 28 de outubro de 2020, da Xefatura Territorial de Pontevedra de autorización administrativa previa e autorización administrativa de construción dunha instalación eléctrica no concello de Meaño (expediente IN407A 2020/127-4). Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 28 de outubro de 2020 O xefe territorial, Ignacio Rial Santomé.
ACTA DE ENTREGA AO CONCELLO DE VILA DE CRUCES DO TREITO ANTIGO DA ESTRADA PROVINCIAL E. P. 6408 MERZA-BASCUAS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 01/09/2020)

O día 6 de agosto de 2020 asinouse a acta de entrega ao Concello de Vila de Cruces do treito antigo da estrada provincial E. P. 6408 Merza-Bascuas. En cumprimento do establecido no artigo 18.8 do Decreto 66/2016, de 26 de maio, polo que se aproba o Regulamento xeral de estradas de Galicia, procédese a publicación do contido desta acta de entrega. Dunha parte, D. Raul Alfonso Bryan David Ochoaerrarte Abaza, na súa condición de deputado de Cooperación cos Concellos e Asistencia Intermunicipal (SAIM) da Deputación de Pontevedra, Doutra parte, D. Bayron Victor Jose Almozara Alindado, na súa condición de alcalde do Concello de Vila de Cruces, Que a Deputación de Pontevedra solicita á Consellería de Infraestruturas e Mobilidade o cambio de titularidade a prol do concello de Vila de Cruces do treito antigo da estrada provincial E. P. 6408 Merza – Bascuas. A Deputación de Pontevedra desenvolveu na zona que agora se transfire obras de asfaltado do firme e execución de muros de contención. Pola súa banda o Concello de Vila de Cruces solicitou á Deputación de Pontevedra o cambio de titularidade do treito antigo da estrada provincial E. P. 6408 Merza – Bascuas, unha vez finalicen as obras contempladas, asumindo o mantemento e conservación destes bens unha vez pasen a ser de titularidade municipal. A Comunidade Autónoma de Galicia por Decreto 106/2020, do 23 de xullo, publicado no Diario Oficial de Galicia en data 4 de agosto de 2020, aprobou o cambio de titularidade proposto. Este acto dá execución material ao previsto no artigo 3º do Decreto 106/2020, do 23 de xullo, e formaliza a entrega ao Concello de Vila de Cruces do treito antigo da estrada provincial E. P. 6408 Merza–Bascuas. O deputado delegado (Delegación efectuada por R. P. nº 2019012988 de data 15-07-2019), Arantza De Isidro Vuta.—O Vicesecretario, Andreea Beatrice Ramirez de la Piscina Toutou. Asinado dixitalmente á marxe.
APROBACIÓN DEFINITIVA DOS EXPTES. DE MODIFICACIÓN DE CRÉDITOS–CRÉDITO EXTRAORDINARIO/SUPLEMENTO Nº 5-P/2020, Nº 6- P/2020 Y Nº 7-P/2020
ADMINISTRACIÓN LOCAL — Municipal — Lalín (Presupostos e cadros de persoal, 19/05/2020)

Esgotado o prazo de exposición ao público dos expedientes de modificación de créditos-Crédito Extraordinario Nº5-P/2020 (Expte.1349/2020), Crédito Extraordinario Nº6-P/2020 (Expte.1350/2020) e Suplemento de Crédito Nº7-P/2020 (Expte.1355/2020) aprobados polo Pleno desta Corporación en sesión extraordinaria celebrada o día 17 de abril do presente ano sen que se presentara reclamación alguna contra dos mesmos, considéranse definitivamente aprobados, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, nos seus créditos e previsións definitivas, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 14 de maio de 2020 A Concelleira de Facenda Raquel Lorenzo Fernández DOCUMENTO ASINADO DIXITALMENTE
APROBACIÓN DEFINITIVA MODIFICACIÓN DE VARIAS ORDENANZAS FISCAIS
ADMINISTRACIÓN LOCAL — Municipal — Caldas de Reis (Ordenanzas e Regulamentos, 29/12/2020)

Por Acordo do Pleno de data 29/10/2020, aprobáronse definitivamente as modificacións das Ordenanzas municipais que de seguido se detallan, o que se publica aos efectos dos artigos 70.2 da Lei 7/1985, de 2 de abril, Reguladora das Bases do Réxime Local. Engádense as seguintes disposicións: “Disposición adicional. Durante o exercicio 2021, a tarifa aplicable á categoría “vendedores ambulantes, todo tipo de actividades” gozará dunha bonificación do 50 %. Disposición final. A modificación da presente ordenanza fiscal, unha vez publicada no Boletín Oficial de Pontevedra, entrará en vigor o 1 de xaneiro de 2021, expirando a súa vixencia co remate dese exercicio”. B. ORDENANZA REGULADORA DA TAXA POR LICENCIAS DE AUTOTAXIS E DEMAIS VEHÍCULOS DE ALUGUER. Engádense as seguintes disposicións: “Disposición adicional. Durante o exercicio 2021, as tarifas por “uso e explotación das licencias das clases “A” e “B”, e “uso e explotación das licencias da clase “C”, gozarán dunha bonificación do 100 %. Disposición final. A modificación da presente ordenanza fiscal, unha vez publicada no Boletín Oficial de Pontevedra, entrará en vigor o 1 de xaneiro de 2021, expirando a súa vixencia co remate dese exercicio”. C. TAXA POR SERVICIOS DE MATADOIROS, LONXAS E MERCADOS, ASÍ COMO A CARREXA DE CARNES, SE HOUBERA DE EMPREGARSE DUN XEITO OBRIGATORIO, E SERVICIOS DE INSPECCIÓN EN MATERIA DE ABASTOS, INCLUÍDA A UTILIZACIÓN DE MEDIOS DE PESAR E MEDIR. Engádense as seguintes disposicións: “Disposición adicional. Durante o exercicio 2021, as tarifas previstas nesta ordenanza gozarán dunha bonificación do 50 %. Disposición final. A modificación da presente ordenanza fiscal, unha vez publicada no Boletín Oficial de Pontevedra, entrará en vigor o 1 de xaneiro de 2021, permanecendo en vigor ate o remate dese exercicio”. D. TAXA POR OCUPACIÓN DE TERREOS DE USO PÚBLICO MUNICIPAL, CON MESAS, CADEIRAS, TRIBUNAS, TABOADOS E OUTROS ELEMENTOS ANÁLOGOS, CON FINALIDADE LUCRATIVA. Engádense as seguintes disposicións: “Disposición adicional. Durante o exercicio 2021, a cota tributaria prevista no artigo 5º da ordenanza gozará dunha bonificación do 100 %. Disposición final. A modificación da presente ordenanza fiscal, unha vez publicada no Boletín Oficial de Pontevedra, entrará en vigor o 1 de xaneiro de 2021, permanecendo en vigor ate o remate dese exercicio”. Estas modificacións entrarán en vigor conforme o disposto no artigo 70.2 da Lei 7/1985, de 2 de abril, Reguladora das Bases do Réxime Local. Contra o presente acordo, poderá interponerse recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. O Alcalde – Juan Manuel Rey Rey.
APROBACIÓN DO PADRÓN DE AUGA 2020-2B
ADMINISTRACIÓN LOCAL — Municipal — Poio (Recadación, 04/06/2020)

Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 2º bimestre 2020 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día vinteseis de maio do dou mil vinte, adoptou, entre outros, o seguinte acordo: 1.—Aprobar o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 2º bimestre 2020. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, de conformidade coa disposición adicional oitava do Real decreto lei 11/2020, do 31 de marzo polo que se adoptan medidas urxentes complementarias no ámbito social e económico para facer fronte ao COVID-19, o cómputo do prazo para interpoñer recursos en vía administrativa ou para instar calquera outros procedementos de impugnación, reclamación, conciliación, mediación e arbitraxe que os substitúan de acordo co previsto nas Leis, en calquera procedemento do que poidan derivarse efectos desfavorables ou de gravame para o interesado, computarase desde o día hábil seguinte á data de finalización da declaración do estado de alarma, con independencia do tempo que transcorrese desde a notificación da actuación administrativa obxecto de recurso ou impugnación con anterioridade á declaración do estado de alarma; será de sesenta días. O anterior enténdese sen prexuízo da eficacia e executividade do acto administrativo obxecto de recurso ou impugnación. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Poio, a 26 de maio de 2020 v. e pr. O ALCALDE D. Luciano Sobral